**Ministru kabineta noteikumu projekta**

**„Grozījumi Ministru kabineta 2016.gada 12.janvāra noteikumos Nr.26**

 **“Gaisa telpas pārvaldības kārtība, gaisa telpas struktūra un tās mainīšanas kārtība””** **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts paredz aktualizēt atsauces uz spēkā esošajiem Eiropas Savienības tiesību aktiem, jo sākot ar 2020.gada 1.janvāri spēkā stājās jaunas regulas. Papildus noteikumu projektā ir precizēti iespējamie augstuma atskaites punkti gaisa telpas struktūras elementa robežām vertikālajā plaknē, kā arī precīzāk noteikts formāts, kādā iesniedz gaisa telpas struktūras elementu fiziskos parametrus. Projekts paredz atdalīt Eiropas Tīkla pārvaldnieka elastīgo gaisa telpas struktūras elementu izmantošanas plānošanas procesu no nacionālā līmeņa plānošanas procesa, kas tādējādi turpmāk ļaus efektīvāk realizēt elastīgu gaisa telpas struktūras elementu pārvaldību. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „Par aviāciju” 39.panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts „Grozījumi Ministru kabineta 2016.gada 12.janvāra noteikumos Nr.26 “Gaisa telpas pārvaldības kārtība, gaisa telpas struktūra un tās mainīšanas kārtība”” (turpmāk -noteikumu projekts) izstrādāts, lai precizētu un aktualizētu atsauces uz Eiropas Savienības tiesību aktiem. No 2020.gada 1.janvāra piemērojama Komisijas 2019.gada 24.janvāra Īstenošanas Regula (ES) 2019/123, ar ko nosaka sīki izstrādātus noteikumus gaisa satiksmes pārvaldības (ATM) tīkla funkciju īstenošanai un atceļ Regulu (ES) Nr. 677/2011 (turpmāk – Regula Nr.2019/123), savukārt no 2020.gada 2.janvāra piemērojama Komisijas 2017.gada 1.marta Īstenošanas Regula (ES) Nr. 2017/373, ar ko nosaka kopīgas prasības gaisa satiksmes pārvaldības/aeronavigācijas pakalpojumu sniedzējiem un citu gaisa satiksmes pārvaldības tīkla funkciju nodrošinātājiem un to uzraudzībai, ar ko atceļ Regulu (EK) Nr. 482/2008, Īstenošanas regulas (ES) Nr. 1034/2011, (ES) Nr. 1035/2011 un (ES) Nr. 2016/1377 un groza Regulu (ES) Nr. 677/2011 (turpmāk – Regula Nr.2017/373). Ministru kabineta 2016.gada 12.janvāra noteikumu Nr.26 “Gaisa telpas pārvaldības kārtība, gaisa telpas struktūra un tās mainīšanas kārtība” (turpmāk – noteikumi Nr.26) 2.punktā precizētas atsauces uz Regulu Nr.2019/123, Regulu Nr.2017/373 un atsauce uz Eiropas Parlamenta un Padomes 2018.gada 4.jūlija Regulu (ES) 2018/1139. Noteikumu Nr.26 10. punkts un 1.pielikuma 7.punkta gaisa telpas struktūras elementu fizisko parametru iesniegšanas formāta regulējums šā brīža redakcijā ir nepilnīgs, t.i., nav precīzs aeronavigācijas datu definīcijai saskaņā ar Komisijas 2010. gada 26. janvāra Regulu (ES) Nr.73/2010, ar ko nosaka prasības attiecībā uz aeronavigācijas datu un aeronavigācijas informācijas kvalitāti vienotajā Eiropas gaisa telpā. Iesniedzot datus saskaņā ar šā brīža redakciju, tie realitātē var būt nepilnīgi vai neskaidri un līdz ar to nepiemēroti tālākai komunikācijai vai apstrādei. Līdz ar to Noteikumu Nr.26 10. punkts un 1.pielikuma 7.punkts precizēts, paredzot, ka iesniedzot aprakstu par izmaiņu raksturojošajiem fiziskajiem parametriem, iespējams norādīt gaisa telpas struktūras elementa horizontālās plaknes robežu ģeometriju atkarībā no tā tipa (Aplis, Poligons, Koridors), precizēti iespējamie augstuma atskaites punkti gaisa telpas struktūras elementa robežām vertikālajā plaknē un precizēts formāts iesniedzot koordinātas WGS-84 sistēmā.Grozījumu rezultātā Noteikumu Nr.26 12. punktā minētām personām būs noteikta viennozīmīga un nepārprotama pieeja attiecībā uz gaisa telpas struktūras elementu fizisko parametru iesniegšanas formātu, kas sekmēs korektu šo datu tālāko komunikāciju, interpretāciju vai apstrādi. Ar noteikumu projektu tiek precizēts noteikumu Nr.26 37.3. un 37.4.apakšpunkts un termins “gaisa telpas ikdienas izmantošanas plāns” aizstāts ar terminu “elastīgo gaisa telpas struktūras elementu izmantošanas plāns”. Termins “gaisa telpas ikdienas izmantošanas plāns” jau ietver sevī servisa ziņojumus no nacionālajiem gaisa telpas ikdienas plānošanas dienestiem Eiropas Tīkla pārvaldniekam, kas satur elementus, kuri apzīmē noteikta izmēra gaisa telpas apjomus, kuros valsts attiecīgās institūcijas noteikušas nepieciešamību ierobežot vispārējās gaisa satiksmes instrumentālo lidojumu plānošanu. Pēc šo gaisa telpas apjomu rezervēšanas Eiropas Tīkla pārvaldnieka sistēmās tiek izmainīti vispārējās gaisa satiksmes instrumentālo lidojumu maršruti, un turpmāk šo lidojumu operatoru papildus informēšana nav nepieciešama. Augstāk minētajiem lidojumu plānošanas ierobežojošiem elementiem, eksistē detalizētas prasības, kuras tostarp nosaka priekšlaicīgu datu iesniegšanu Eiropas Tīkla pārvaldnieka datu bāzē.Savukārt nacionālajā līmenī nepieciešams veikt visu elastīgi izmantojamo gaisa telpas struktūras elementu plānošanu, neatkarīgi no ietekmes uz vispārējās gaisa satiksmes instrumentālo lidojumu plānošanu, kā arī informēt visas ieinteresētās puses, uz kurām vispārējās gaisa satiksmes instrumentālo lidojumu plānošana neattiecas. Grozījumi ir nepieciešami, lai nodrošinātu Eiropas Tīkla pārvaldnieka elastīgo gaisa telpas struktūras elementu izmantošanas plānošanas procesa atdalīšanu no nacionālā līmeņa plānošanas procesa, kas tādējādi turpmāk ļaus efektīvāk realizēt elastīgu gaisa telpas struktūras elementu pārvaldību.Noteikumu Nr.26 37.7.1. un 37.7.2. apakšpunkti tiek apvienoti vienā 37.7.apakšpunktā. Noteikumu Nr.26 37.7.1.apakšpunktā noteiktais definējums attiecībā uz elastīgi izmantojamo gaisa telpas struktūru elementiem faktiski ietver arī 37.7.2.apakšpunktā noteikto attiecībā uz nosacījuma maršruta (CDR) izmantošanu, kas ir elastīgi izmantoto gaisa telpas struktūras elementu sastāvdaļa (Noteikumu Nr.26 22.punkts) un atsevišķa tā izdalīšana nav nepieciešama.Noteikumu Nr.26 39.1.apakšpunkts precizēts atbilstoši Eiropas Tīkla darbības uzlabošanas plāna, kas izstrādāts balstoties uz Regulas Nr. 677/2011 3.daļas 2.2.3.apakšpunktā noteikto, attiecībā uz pirmstaktiskā līmeņa gaisa telpas elastīgas izmantošanas pārvaldību. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, valsts aģentūra “Civilās aviācijas aģentūra”, valsts akciju sabiedrība “Latvijas gaisa satiksme”. |
| 4. | Cita informācija | Vispasaules ģeodēziskā sistēma ir paredzēta 1944.gada 7.decembra Konvencijas par starptautisko civilo aviāciju (turpmāk – Konvencija) 15. pielikumā, kas attiecas uz visa veida aeronavigācijas datiem un references sistēmām, kā arī šī sistēma ir paredzēta arī Komisijas 2010. gada 26. janvāris Regulas (ES) Nr. 73/2010, ar ko nosaka prasības attiecībā uz aeronavigācijas datu un aeronavigācijas informācijas kvalitāti vienotajā Eiropas gaisa telpā III.pielikumā, kurā ir pateikts, ka Konvencijas 15. pielikums attiecas uz visa veida aeronavigācijas datiem un references sistēmām.Komisijas 2017. gada 1.marta Regulas (ES) 2017/373, ar ko nosaka kopīgas prasības gaisa satiksmes pārvaldības/aeronavigācijas pakalpojumu sniedzējiem un citu gaisa satiksmes pārvaldības tīkla funkciju nodrošinātājiem un to uzraudzībai B APAKŠIEDAĻAS “Tehniskās prasības attiecībā uz aeronavigācijas informācijas pakalpojumu sniedzējiem” AIS.TR. 100.punkts noteic, ka Aeronavigācijas informācijas pakalpojumu sniedzēju darba metodes un darbības procedūras Aeronavigācijas informācijas pakalpojumu sniedzējam ir jāspēj pierādīt, ka tā darba metodes un darbības procedūras atbilst turpmāk minētajos Čikāgas konvencijas pielikumos noteiktajiem standartiem, ciktāl tie attiecas uz aeronavigācijas informācijas pakalpojumu sniegšanu attiecīgajā gaisa telpā: a) Konvencijas 4. pielikums par aeronavigācijas kartēm,b) Konvencijas 15. pielikums par aeronavigācijas informācijas pakalpojumiem. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz aeronavigācijas pakalpojumu sniedzēju, kas Latvijas Republikā, saskaņā ar likuma „Par aviāciju” 42.panta pirmo daļu ir valsts akciju sabiedrība „Latvijas gaisa satiksme”, un gaisa telpas lietotājiem. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs attiecībā uz šīs anotācijas daļas 1.punktā minētajām sabiedrības mērķgrupām nemainās, jo netiek mainīti to līdzšinējie pienākumi un tiesības. Sabiedrības mērķgrupām projekta tiesiskais regulējums nemaina to tiesības un pienākumus. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Tiesību aktā ietverta atsauce uz:Eiropas Parlamenta un Padomes 2018.gada 4.jūlija Regulu (ES) Nr. 2018/1139 par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr. 2111/2005, (EK) Nr. 1008/2008, (ES) Nr. 996/2010, (ES) Nr. 376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr. 552/2004 un (EK) Nr. 216/2008 un Padomes Regulu (EEK) Nr.3922/91 (publicēta “Eiropas Savienības Oficiālajā Vēstnesī” L 212/1, 22.08.2018);Komisijas 2017.gada 1.marta Īstenošanas Regulu (ES) Nr. 2017/373, ar ko nosaka kopīgas prasības gaisa satiksmes pārvaldības/aeronavigācijas pakalpojumu sniedzējiem un citu gaisa satiksmes pārvaldības tīkla funkciju nodrošinātājiem un to uzraudzībai, ar ko atceļ Regulu (EK) Nr. 482/2008, Īstenošanas regulas (ES) Nr. 1034/2011, (ES) Nr. 1035/2011 un (ES) Nr. 2016/1377 un groza Regulu (ES) Nr. 677/2011 (publicēta “Eiropas Savienības Oficiālajā Vēstnesī” L 62/1, 8.03.2017);Komisijas 2019.gada 24.janvāra Īstenošanas Regulu (ES)Nr. 2019/123, ar ko nosaka sīki izstrādātus noteikumus gaisa satiksmes pārvaldības (ATM) tīkla funkciju īstenošanai un atceļ Regulu (ES) Nr.  77/2011 (publicēta “Eiropas Savienības Oficiālajā Vēstnesī” L 28/1, 31.01.2019). |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2018.gada 4.jūlija Regula (ES) 2018/1139 par kopīgiem noteikumiem civilās aviācijas jomā, ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr. 2111/2005, (EK) Nr. 1008/2008, (ES) Nr. 996/2010, (ES) Nr. 376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr. 552/2004 un (EK) Nr. 216/2008 un Padomes Regulu (EEK) Nr. 3922/91 (publicēta “Eiropas Savienības Oficiālajā Vēstnesī” L 212/1, 22.08.2018) (turpmāk- Regula Nr.2018/1139);Komisijas 2017.gada 1.marta Īstenošanas Regula (ES) Nr. 2017/373, ar ko nosaka kopīgas prasības gaisa satiksmes pārvaldības/aeronavigācijas pakalpojumu sniedzējiem un citu gaisa satiksmes pārvaldības tīkla funkciju nodrošinātājiem un to uzraudzībai, ar ko atceļ Regulu (EK) Nr. 482/2008, Īstenošanas regulas (ES) Nr. 1034/2011, (ES) Nr. 1035/2011 un (ES) Nr. 2016/1377 un groza Regulu (ES) Nr. 677/2011 (publicēta “Eiropas Savienības Oficiālajā Vēstnesī” L 62/1, 8.03.2017) (turpmāk – Regula Nr.2017/373);Komisijas 2019.gada 24.janvāra Īstenošanas Regulas (ES) Nr. 2019/123 ar ko nosaka sīki izstrādātus noteikumus gaisa satiksmes pārvaldības (ATM) tīkla funkciju īstenošanai un atceļ Regulu (ES) Nr. 677/2011 (publicēta “Eiropas Savienības Oficiālajā Vēstnesī” L 28/1, 31.01.2019) (turpmāk – Regula Nr.2019/123). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.2018/1139 3.pants | Projekta 1.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.2017/3732.pants | Projekta 1.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.2019/123 2.pants | Projekta 1.punkts | Tiesību norma ieviesta pilnībā | Projekts stingrākas prasības neparedz |
| Regulas Nr. 2017/373 ATM/ANS.OR.A.045, ATS.OR.205 un ATS.OR.210. punkts | Projekta 3.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.2017/373ATM/ANS.AR.C.035(a) punkts | Projekta 3.punkts | Tiesību norma ieviesta pilnībā | Projekts stingrākas prasības neparedz |
| Regulas Nr. 2017/373 ATM/ANS.AR.C.025. punkts | Projekta 4.punkts | Tiesību norma ieviesta pilnībā | Projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009.gada 25.augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrībai tiek dota iespēja rakstiski sniegt viedokli par noteikumu projektu tā saskaņošanas stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta izstrādes procesā 2019.gada 2.decembrī ievietots Satiksmes ministrijas tīmekļa vietnē <http://www.sam.gov.lv/sm/content/?cat=553> |
| 3. | Sabiedrības līdzdalības rezultāti | Priekšlikumi vai iebildumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Civilās aviācijas aģentūra un VAS “Latvijas gaisa satiksme”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmēs pārvaldes funkcijas vai institucionālo struktūru, jo tā izpilde tiks nodrošināta jau esošās valsts pārvaldes institucionālās uzbūves ietvaros. |
| 3. | Cita informācija | Nav. |

Satiksmes ministrs T.Linkaits

Vīza: valsts sekretāre I.Stepanova